**790403300866**

**87718763028**

**ЖУНУСОВ Гани Абдушахимович,**

**№11 Б.Момышұлы атындағы жалпы білім беретін мектебінің тарих пәні мұғалімі.**

**Түркістан облысы, Арыс қаласы**

**ҰСТАЗ – ҰЛЫ ТҰЛҒА**

Ахмет Байтұрсынұлы «Мектептің жаны – мұғалім. Мұғалім қандай болса, мектеп сондай болмақшы. Яғни, мұғалім білімді болса, ол мектептен балалар көбірек білім алып шықпақшы. Солай болған соң, ең әуелі мектепке керегі – білімді, педагогика, методикадан хабардар, жақсы оқыта білетін мұғалім» деп айтқан.

Мемлекет басшысы Республикалық педагогтер съезінде айтқан сөзінде :

«Педагог – ұлттың жаңа сапасын қалыптастыру үдерісіндегі ең маңызды буын. Сондықтан білім беру жүйесін жоғары білікті мамандармен толық қамтамасыз ету өте маңызды. Алайда қазір мектептерімізде мамандар тапшы. Бүгінде елімізде 5 мың педагог жетпіспейді. Бұл көрсеткіш жылдан-жылға артып келеді. Ал педагогика саласында оқыған әрбір бесінші түлек өз мамандығы бойынша жұмыс істемейді. Бұған қоса мұғалімдердің 23 пайызында ғана жоғары біліктілік санаты бар. Мұның бәрі педагогтерді даярлау және олардың біліктілігін арттыру тәсілдерін түбегейлі өзгертуді қажет етеді. Жоғары оқу орындарындағы педагогикалық мамандықтарға қатысты бағдарламалардың басым бөлігі заман талабын ескермейтін бұрынғы әдістемелерге негізделген. Заманауи тәсілдер мен технологияны енгізе отырып, оқу бағдарламаларын қайта қарау, жаңғырту қажет,» – деді.

Жаңашыл білім алуға және ғылымға ұмтылыс халық санасының тереңінен әрдайым орын алуы керек. Халық табиғат пен қоғам дамуының заңдылықтары бейнеленген ғылымның деректерін, түсініктерін және заңдарын мақсатты игерудің нәтижесі деп білді. Тек ақылды адам ғана терең білімдерді меңгере алатынын түсінді. Білімнің мәнін «Ақылдан қымбат байлық жоқ», «Ақылды сатып ала алмайсың», «Ақыл — тозбас киім, білім — сарқылмас бұлақ» деген халықтың даналық сөздерінен-ақ байқауға болады . Тәуелсіз еліміздің экономикалық және әлеумет­тік дамуымен қатар білім беру жүйесін жаңғыр­ту мақсатында кезең-кезеңімен реформалар жүргізіп келеді. Қазіргі білім беру жүйесінің мақсаты — бәсекеге қабілетті маман дайындау. Мектеп – білім ордасы,ал оның жүрегі — мұғалім. Жаңашыл мұғалімнің шығармашылығындағы ерекше тұс — оның сабақты түрлендіріп, тұлғаның жүрегіне жол таба білуі. Ұстаз атана білу, оны қадір тұту, қастерлеу, арындай таза ұстау — әр мұғалімнің борышы. Ол өз кәсібін, өз пәнін , барлық шәкіртін , мектебін шексіз сүйетін адам.Өзгермелі қоғамдағы жаңашыл мұғалімі – педагогикалық құралдардың барлығын меңгерген, тұрақты өзін-өзі жетілдіруге талпынған, рухани дамыған, толысқан шығармашыл тұлға болуы керек.Жаңашыл мұғалім табысы, біліктері арқылы қалыптасады, дамиды. Нарық жағдайындағы мұғалімге қойылатын талаптар : бәсекеге қабілеттілігі, білім беру сапасының жоғары болуы, кәсіби шеберлігі, әдістемелік жұмыстағы шеберлігі. Тәуелсіздік ал­ғалы бері жыл сайын жүргізіліп, білім жүйесіне енгізіліп отырған реформалар біз­дің болашағымызға салынып жатқан даңғыл жол деп айтуымызға болады. Себебі, қай мемлекеттің болсын даму жолы, яғ­ни экономикалық-әлеуметтік жағ­дайына тікелей апарар жол – сол ел­дің білімінің дамуы болып та­былады. Яғни, болашақта бә­се­кеге қабілетті мемлекеттер қатарына ену мін­деті бәсекеге қабілетті жастардың мойнына жүктелетін абыройлы да, жауапты міндет болып отыр. Бүгінгі жас ұрпақ – ертең­гі мемлекет тұтқасын ұс­тау­шы білікті маман, ел тағ­дырын шешуші азамат.Ал ол ұрпақты тәрбиелейтін ұстаз.

**– Ахмет Байтұрсынұлы «Біз елді түзеуді бала оқыту ісін түзеуден бастауымыз керек» деген. Ұлт ұстазының бұл сөзі қашанда орынды. Білім мен ғылым – табысқа жетудің ең басты кілті. Өскелең ұрпаққа тағылымды тәрбие және озық білім беру – өте маңызды міндет.**

Осы бағытта да өзіндік іс-әрекетімізді байқата білуіміз керек. «Мен ұстазбын, жаһандану үдерісінде қандай болуым керек? деген тақырыптарда педагогикалық шығармаларын белсенділікпен қорғап, жаһандану үдерісіне қалай жауап бере алудың өзіндік жолдарын көрсете білген ұстаз ғана бәсекеге қабілетті.

Республикалық педагогтер съезінде «Балаларымыз заманға сай озық білім алуы қажет. Қазір еңбек нарығы өте жылдам өзгеріп отыр. Көптеген салаға жасанды интеллект еніп жатыр. Бұл үдеріс жылдан-жылға қарқын ала беретіні сөз­сіз. Бүгін жоғары сұранысқа ие мамандық ертең қажет болмай қалуы мүмкін. Ғалымдар 2050 жылға қарай қазіргі кәсіптердің жартысына жуығын цифрлық және техникалық жүйелер алмас­тырады деген болжам айтады. Сондықтан азаматтарымыз жаңа заманға қажетті дағдыларды үй­ренуі керек. Бұл – өте маңызды міндет. Бұрын «алған дипломың өмір бойы азық болады» деген түсінік бар еді. Енді оның орнын «Өмір бойы оқы және үйрен» деген қағида басуы керек. Қазір жұмыс берушілер үшін, ең бас­тысы, диплом немесе сертификат емес. Олар іздене білетін, жаңа талапқа икемделе алатын, тәртіпті әрі ұқыпты жас мамандарды бағалайды. Яғни қызметкердің қолындағы қағазға емес, қарым-қабілетіне мән береді. Сондықтан әр азамат үздіксіз оқуы керек. Осындай білімге құштарлықты баланың бойына мектептен бастап сіңіру қажет. Яғни балаларымыз білікті маман болсын десек, ең алдымен, орта білім сапалы болуы керек,» – деді Президент.

Мұғалім тек мектептің жүрегі ғана емес, ол –адамгершіліктің ұрығын себуші, шәкірт бойына дарытушы да. Оның әрбір сөзі, жүріс-тұрысы, адамдарға қарым қатынасы, яғни жеке бас үлгісі адамгершілікке негізделгенде ғана шәкіртіне адамгершілік тәрбиесін бере алады, жақсы адам тәрбиелеп қалыптастырады

Бала мүғалімінің бар болмысын көзбен көріп, жүрегімен сезіп отырады.Сондықтан баланы тек құр сөзбен тәрбиелеу мүмкін емес, мұғалімнің сөзі мен ісі сәйкес келмейтінін көріп отырған баланың құлағы ол үшін жабық, мұғалімнің айтқанына иланбайды, қабылдамайды, тіпті онда мұғалімге деген іштей қарсылық туып теке тіресуі мүмкін.

Адамгершілік қасиеттерді қалыптастыруда мұғалімнің орны ерекше.Оны күнделікті өмірден көріп жүрміз.Адамгершілік қасиеті бойында жоқ мұғалім баланың бағасын әділетсіз төмендету, жоғарылату, бала ғой деп алдай салу немесе оны көпе- көрнеу көпшілік алдында кемсіту арқылы баланың нәзік жан дүниесін жарақаттап, өмір бойы санасында өшпес із қалдыруы мүмкін.Бала жаны әлі еш шимай жазылмаған таза ақ парақ іспетті, ақ параққа не болса соны жазып бүлдіру кешірілмес күнә. Ол ұстаздан жақсы сөз, қамқорлық, шәкіртке деген махаббат күтеді, Сізге үлкен үміт артады! Сіздің ойланбай эмоциямен айтқан әрбір жағымсыз сөзіңіз әлі өмірлік тәжірибесі жоқ балаға ауыр психологиялық соққы болады. Осының салдары баланың бойында қасарысу, ешкімді тыңдамау сияқты теріс мінез, қоғамға қарсы әрекетке итермелейтін қасиеттердің қалыптасуына әкеліп соғатыны белгілі.Демек бала бір күнде «жаман» балаға айналмайды, ол ұзақ жүретін үдеріс. Оған кінәлілерге тек мұғалімді ғана жатқызу дұрыс болмас еді, яғни мектепке дейін бала өз ата-анасының бойындағы қасиеттерін, берген тәрбиесін сіңіріп келетіндігінде есте сақтаған жөн. Мұғалімнің оқу-тәрбие жұмысындағы барлық іс-әрекеті адамгершілікке негізделгенде ғана аталған қолайсыздыққа орын болмайды.

Нақты мақсатқа жетуге, білім алуға, саламатты өмір салтын ұстануға, кәсіби тұрғыдан жетілуге басымдық бере отырып, осы жолда әр нәрсені ұтымды пайдалану – мінез-құлықтың прагматизмі деген осы.
Табысты болудың ең іргелі, басты факторы білім екенін әркім терең түсінуі керек. Жас­тары­мыз басымдық беретін межелердің қатар­ында білім әрдайым бірінші орында тұруы шарт. Себебі, құндылықтар жүйесінде білімді бәрінен биік қоятын ұлт қана табысқа жетеді.
Қай қоғамда, қай мемлекетте болсын, адамдар арасындағы қарым – қатынас, адами рухани құндылықтар, оның ішінде адамгершілік құндылықтарды қалыптастыру кез келген мектептің, дәлірек айтсақ мұғалімнің міндеті екендігін әрбір мұғалім ұдайы жадында ұстағанда ғана мақсатқа жетеміз.Қорыта айтқанда, қазіргі жаңашыл мұғалімнің мақсаты, баланың функционалдық сауаттылығын қалыптастыру. Оқушы өзінің мектеп қабырғасында алған білімін өмірінде пайдалана білуі керек. Сол үшін де қазіргі жаңа бағдарламаның негізі «Өмірмен байланыс» ұғымына құрылған. Ұстаздарға үлкен жауапкершілік міндеттелді. Оқушылардың бойына ХХІ ғасырда өмірдің барлық салаларында табысты болу үшін, қажетті дағдыларды дарыту үшін, мұғалімдер тынымсыз еңбектену керек.Оқу бағдарламасы аясында тек өз пәнін, өз мамандығын шексіз сүйетін, бала үшін  ұстаз ғұмырын құдіретті деп санайтын білімді мұғалімдер ғана жұмыс істей алады. Үйренгеніміз де, үйренеріміз де көп Үнді халқының тарихи тұлғасы Махатма Гандидің «Егер сен болашақтағы өзгерісті байқағың келсе, сол өзгерісті уақытында жаса» деген ілімін негізге ала отырып, оқушы бойындағы қабілетті жетілдіріп, оқушыларды болашаққа жетелеп, жақсы істі бастап отырмыз.